CELEX: 32019R0462
Language: sk
Date: 2019-01-30 00:00:00
Title: Delegované nariadenie Komisie (EÚ) 2019/462 z 30. januára 2019, ktorým sa mení delegované nariadenie (EÚ) 2017/1799, pokiaľ ide o výnimku z požiadaviek na predobchodnú a poobchodnú transparentnosť v nariadení Európskeho parlamentu a Rady (EÚ) č. 600/2014 pre Bank of England (Text s významom pre EHP)

22.3.2019   
               
               
                  SK
               
               
                  Úradný vestník Európskej únie
               
               
                  L 80/13
               
            
         DELEGOVANÉ NARIADENIE KOMISIE (EÚ) 2019/462
         z 30. januára 2019,
         ktorým sa mení delegované nariadenie (EÚ) 2017/1799, pokiaľ ide o výnimku z požiadaviek na predobchodnú a poobchodnú transparentnosť v nariadení Európskeho parlamentu a Rady (EÚ) č. 600/2014 pre Bank of England
         
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 600/2014 z 15. mája 2014 o trhoch s finančnými nástrojmi, ktorým sa mení nariadenie (EÚ) č. 648/2012 (1), a najmä na jeho článok 1 ods. 9,
         keďže:
         
                     (1)
                  
                  
                     Na transakcie, v ktorých sú protistranami členovia Európskeho systému centrálnych bánk (ESCB), sa vzťahuje výnimka z požiadaviek na obchodnú transparentnosť v súlade s článkom 1 ods. 6 nariadenia (EÚ) č. 600/2014, pokiaľ sa nimi sledujú ciele menovej a kurzovej politiky alebo politiky súvisiacej s finančnou stabilitou.
                  
               
                     (2)
                  
                  
                     Takáto výnimka z rozsahu pôsobnosti nariadenia (EÚ) č. 600/2014 sa môže v súlade s článkom 1 ods. 9 uvedeného nariadenia rozšíriť na centrálne banky tretích krajín, ako aj na Banku pre medzinárodné zúčtovanie.
                  
               
                     (3)
                  
                  
                     Zoznam centrálnych bánk tretích krajín, na ktoré sa vzťahuje výnimka, uvedený v delegovanom nariadení Komisie (EÚ) 2017/1799 (2) by sa mal aktualizovať, a to aj s cieľom, ak je to vhodné, rozšíriť rozsah pôsobnosti výnimky stanovenej v článku 1 ods. 6 nariadenia (EÚ) č. 600/2014 na iné centrálne banky tretích krajín.
                  
               
                     (4)
                  
                  
                     Spojené kráľovstvo 29. marca 2017 predložilo oznámenie o svojom úmysle vystúpiť z Únie podľa článku 50 Zmluvy o Európskej únii. Zmluvy sa prestanú vzťahovať na Spojené kráľovstvo odo dňa nadobudnutia platnosti dohody o vystúpení alebo v prípade, ak sa tak nestane, dva roky po uvedenom oznámení, pokiaľ Európska rada po dohode so Spojeným kráľovstvom jednomyseľne nerozhodne o predĺžení tejto lehoty.
                  
               
                     (5)
                  
                  
                     Dohoda o vystúpení, ktorá bola dohodnutá medzi vyjednávačmi, obsahuje postupy, ktoré umožnia uplatňovanie ustanovení právnych predpisov Únie na Spojené kráľovstvo a v Spojenom kráľovstve aj po dátume, keď sa zmluvy prestanú uplatňovať na Spojené kráľovstvo. Ak uvedená dohoda nadobudne platnosť, nariadenie (EÚ) č. 600/2014 vrátane výnimky uvedenej v článku 1 ods. 6 uvedeného nariadenia sa bude uplatňovať na Spojené kráľovstvo a v Spojenom kráľovstve počas prechodného obdobia v súlade s uvedenou dohodou a prestane sa uplatňovať na konci uvedeného obdobia.
                  
               
                     (6)
                  
                  
                     Ak by nedošlo k schváleniu žiadnych osobitných ustanovení, vystúpenie Spojeného kráľovstva z Únie by malo za následok to, že Bank of England už nebude môcť využívať súčasnú výnimku, ak nedôjde k jej zaradeniu do zoznamu centrálnych bánk tretích krajín, na ktoré sa vzťahuje výnimka.
                  
               
                     (7)
                  
                  
                     So zreteľom na informácie získané od Spojeného kráľovstva Komisia vypracovala a predložila Európskemu parlamentu a Rade správu, v ktorej posudzuje medzinárodné zaobchádzanie s Bank of England. V uvedenej správe (3) sa dospelo k záveru, že je vhodné udeliť centrálnej banke Spojeného kráľovstva výnimku z požiadaviek na predobchodnú a poobchodnú transparentnosť uvedených v nariadení (EÚ) č. 600/2014. Bank of England by sa teda mala zaradiť do zoznamu centrálnych bánk, na ktoré sa vzťahuje výnimka, ako sa uvádza v delegovanom nariadení (EÚ) 2017/1799.
                  
               
                     (8)
                  
                  
                     Orgány Spojeného kráľovstva poskytli opätovné uistenia o stave, právach a povinnostiach členov ESCB vrátane ich zámeru udeliť členom ESCB, ktorí sledujú ciele menovej a kurzovej politiky a politiky súvisiacej s finančnou stabilitou, výnimku porovnateľnú s tou, ktorá je stanovená v článku 1 ods. 6 nariadenia (EÚ) č. 600/2014.
                  
               
                     (9)
                  
                  
                     Delegované nariadenie Komisie (EÚ) 2017/1799 by sa preto malo zodpovedajúcim spôsobom zmeniť.
                  
               
                     (10)
                  
                  
                     Komisia pokračuje v pravidelnom monitorovaní zaobchádzania s centrálnymi bankami a verejnými orgánmi oslobodenými od požiadaviek na obchodnú transparentnosť uvedenými v zozname v prílohe k delegovanému nariadeniu Komisie (EÚ) 2017/1799. Tento zoznam možno aktualizovať vzhľadom na vývoj regulačných mechanizmov v uvedených tretích krajinách a po zohľadnení akýchkoľvek nových relevantných zdrojov informácií. Takéto prehodnotenie by mohlo viesť k odstráneniu určitých tretích krajín zo zoznamu oslobodených subjektov.
                  
               
                     (11)
                  
                  
                     Toto nariadenie by malo nadobudnúť účinnosť čo najskôr a malo by sa začať uplatňovať odo dňa nasledujúceho po dni, ktorým sa nariadenie (EÚ) č. 600/2014 prestane uplatňovať na Spojené kráľovstvo a v Spojenom kráľovstve,
                  
               PRIJALA TOTO NARIADENIE:
         
            Článok 1
            Príloha I k delegovanému nariadeniu (EÚ) 2017/1799 sa nahrádza textom v prílohe k tomuto nariadeniu.
         
         
            Článok 2
            Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
            Uplatňuje sa odo dňa nasledujúceho po dni, ktorým sa nariadenie (EÚ) č. 600/2014 prestane uplatňovať na Spojené kráľovstvo a v Spojenom kráľovstve.
         
         
            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 30. januára 2019
            
               
                  Za Komisiu
               
               
                  predseda
               
               Jean-Claude JUNCKER
            
         
         
            (1)  Ú. v. EÚ L 173, 12.6.2014, s. 84.
         
            (2)  Delegované nariadenie Komisie (EÚ) 2017/1799 z 12. júna 2017, ktorým sa dopĺňa nariadenie Európskeho parlamentu a Rady (EÚ) č. 600/2014, pokiaľ ide o výnimku pre určité centrálne banky tretích krajín z požiadaviek na predobchodnú a poobchodnú transparentnosť pri vykonávaní ich menovej a kurzovej politiky a politiky súvisiacej s finančnou stabilitou (Ú. v. EÚ L 259, 7.10.2017, s. 11).
         
            (3)  Správa Komisie Európskemu parlamentu a Rade o výnimke pre Centrálnu banku Spojeného kráľovstva (Bank of England) podľa nariadenia o trhoch s finančnými nástrojmi (MiFIR) [COM(2019) 69].
      
      
         
            PRÍLOHA
            
               
                  
                     „PRÍLOHA I
                     
                                 1.
                              
                              
                                 Austrália:
                                 
                                             —
                                          
                                          
                                             Rezervná banka Austrálie (Reserve Bank of Australia);
                                          
                                       
                           
                                 2.
                              
                              
                                 Brazília:
                                 
                                             —
                                          
                                          
                                             Centrálna banka Brazílie (Central Bank of Brazil);
                                          
                                       
                           
                                 3.
                              
                              
                                 Kanada:
                                 
                                             —
                                          
                                          
                                             Centrálna banka Kanady (Bank of Canada);
                                          
                                       
                           
                                 4.
                              
                              
                                 OAO Hongkong:
                                 
                                             —
                                          
                                          
                                             Hongkonský orgán menovej politiky (Hong Kong Monetary Authority);
                                          
                                       
                           
                                 5.
                              
                              
                                 India:
                                 
                                             —
                                          
                                          
                                             Rezervná banka Indie (Reserve Bank of India);
                                          
                                       
                           
                                 6.
                              
                              
                                 Japonsko:
                                 
                                             —
                                          
                                          
                                             Centrálna banka Japonska (Bank of Japan);
                                          
                                       
                           
                                 7.
                              
                              
                                 Mexiko:
                                 
                                             —
                                          
                                          
                                             Centrálna banka Mexika (Bank of Mexico);
                                          
                                       
                           
                                 8.
                              
                              
                                 Kórejská republika:
                                 
                                             —
                                          
                                          
                                             Centrálna banka Kórey (Bank of Korea);
                                          
                                       
                           
                                 9.
                              
                              
                                 Singapur:
                                 
                                             —
                                          
                                          
                                             Menový orgán Singapuru (Monetary Authority of Singapore);
                                          
                                       
                           
                                 10.
                              
                              
                                 Švajčiarsko:
                                 
                                             —
                                          
                                          
                                             Švajčiarska národná banka (Swiss National Bank);
                                          
                                       
                           
                                 11.
                              
                              
                                 Turecko:
                                 
                                             —
                                          
                                          
                                             Centrálna banka Tureckej republiky (Central Bank of the Republic of Turkey);
                                          
                                       
                           
                                 12.
                              
                              
                                 Spojené kráľovstvo:
                                 
                                             —
                                          
                                          
                                             Centrálna banka Anglicka (Bank of England);
                                          
                                       
                           
                                 13.
                              
                              
                                 Spojené štáty americké:
                                 
                                             —
                                          
                                          
                                             Federálny rezervný systém (Federal Reserve System);
                                          
                                       
                                             —
                                          
                                          
                                             Banka pre medzinárodné zúčtovanie.
                                          
                                       
                           
               “